open-index/open-wikipedia-markdown huggingface dataset:
בלוויני

**בלוויני** (באנגלית: **Balvenie**) הוא סינגל מאלט סקוטי המיוצר באזור הספייסד בסקוטלנד על ידי חברת וויליאם גרנט ובניו.

## וויליאם גרנט (המייסד)
וויליאם גרנט נולד ב-19 בדצמבר 1839 בבית אביו בדאפטאון. כבר בגיל שבע הוא התחיל לרעות את הבקר בחווה, וויליאם היה מתלמד אצל סנדלר ואחר כך עבד כפקיד, לאחר מכן נעשה מנהל חשבונות במזקקת מורטלאך בשנת 1866, שם למד את תורת הזיקוק במשך כעשרים שנה, גרנט עזב את עבודתו במזקקת מורטלאך וקנה שדה ליד טירת בלווני. במשך זמן מה הוא הכין תוכניות למזקקה שלו, אבן היסוד של המזקקה הונחה בסתיו 1886. גרנט נשאר פעיל בחברה עד מותו בשנת 1923 בגיל 83.

## מזקקת בלוויני
בתחילת 1892 החלה העבודה להמרת אחוזה מהמאה ה-18 לטובת המזקקה.הבנייה נמשכה חמישה-עשר חודשים, וב־1 במאי 1893, התבצע הזיקוק הראשון.

## על המזקקה
בלוויני מייצרת ויסקי בסגנון מסורתי. מעדיפה את השעורה מגידול מקומי, ומנביטה את השעורה בשיטה המסורתית. מתוך כ-100 המזקקים בסקוטלנד, בלוויני היא אחת משבע המזקקות היחידות המנביטות את השעורה בשיטה זו.

## מותגים מוכרים
* דאבל ווד 12 שנה
* דאבל ווד 17 שנה
* חבית יחידנית 12 שנה
* חבית יחידה (Single Barrel) חמש עשרה שנה
* קרביאן קאסק 14 שנה
*טריפל קאסק 16 שנה

## פרסים
כמה הנפקות של בלוויני קבלו פרסים בתחרויות שונות. בתחרות בסן פרנסיסקו מ-2006-2012, חבית יחידנית 15 שנה קיבלה: זהב, כסף, זהב, כסף, מדליות זהב כפולה.

פורטווד 21 שנה זכה פעמיים בזהב בשנת 2012,

באליפות הבינלאומית 2006, הנפקות הקולקטיב של בלוויני הניבו את מדליית הזהב הגדולה ביותר עבור כל מותג בכל שנה מאז תחילת התחרות.

## ראו גם
* וויסקי
*סינגל מאלט וויסקי
* ויסקי סקוטי

## קישורים חיצוניים

* 

* thebalvenie.com, האתר הרשמי של המזקקה.

## הערות שוליים

2018 08
קטגוריה:סינגל מאלט ויסקי
מקגייוור (סדרת טלוויזיה, 2016)

**מקגייוור** (באנגלית: **MacGyver**) היא סדרת טלוויזיה פעולה והרפתקאות אמריקאית, שפותחה על ידי פיטר מ' לנקוב ובכיכובו של לוקאס טיל בתפקיד הראשי. זהו אתחול של סדרת טלוויזיה באותו השם של ABC שיצר לי דייוויד זלוטוף, ושודרה משנת 1985 עד 1991.

הסדרה עלתה לשידור לראשונה ב-23 בספטמבר 2016 ברשת CBS, וכללה 21 פרקים. העונה השנייה, אשר כללה 23 פרקים עלתה לשידור ב-29 בספטמבר 2017. באפריל 2018, רשת CBS חידשה את הסדרה לעונה שלישית, אשר עלתה לאוויר ב-28 בספטמבר 2018, וכללה 22 פרקים. במאי 2019, חודשה הסדרה לעונה רביעית, אשר עלתה ב-7 בפברואר 2020. ב-22 בינואר 2021 חודשה הסדרה לעונה חמישית. ב-7 באפריל 2021 פורסם כי הסדרה, שתוכננה לה עונה שישית, תסתיים בסוף העונה החמישית/ הפרק האחרון שודר בארצות הברית ב-30 באותו חודש. בפרק הסיום התמודדו מקגייוור (לוקאס טיל) וריילי (טריסטין מייס) עם קונספירציית שטיפת מוח הגורמת להם לפקפק במחויבותם לסוכנות "קרן פניקס".

בישראל התכנית שודרה בערוץ Yes Action.

## עלילה
אנגוס "מק" מקגייוור הוא חבר בארגון ממשלתי סודי בארצות הברית, שם הוא משתמש בכישרונו יוצא הדופן לפתרון בעיות וידע נרחב במדע כדי להציל חי אדם. "עם כישורים שמוגבלים רק על ידי היצירתיות שלו, מק מציל את היום באמצעות מהדקים במקום אקדחים, נרות יום הולדת במקום פצצות, ומסטיקים במקום רובים".

## דמויות

## סקירת הסדרה

## קישורים חיצוניים
* 

## הערות שוליים

קטגוריה:סדרות פעולה אמריקאיות
קטגוריה:סדרות ספין-אוף אמריקאיות
קטגוריה:תוכניות טלוויזיה שמתרחשות בלוס אנג'לס
קטגוריה:ליונסגייט: סדרות טלוויזיה
קטגוריה:זוכי פרס בחירת הנוער: סדרות
קטגוריה:CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2016
יצחק ניימן

**יצחק ניימן** (1914–11 באוגוסט 1989) היה רבה של קריית חיים.

## ביוגרפיה
ניימן נולד וגדל בבריסק. הוא למד בצעירותו בחברותא עם יוסף דוב הלוי סולובייצ'יק בביתו של הרב יצחק זאב הלוי סולובייצ'יק. בצעירותו למד בישיבת כנסת בית יצחק ובגיל 19 עבר ללמוד בישיבת מיר. בשנת 1936 עלה לארץ ישראל ולמד בישיבת לומז'ה, בה זכה ללמוד בחברותא עם המשגיח הרב יחזקאל לוינשטיין. בשנת 1937 נשא לאשה את בתו היחידה של יהודה ליב דון יחיא. ניימן הוציא לאור את ספרו של חותנו, ביכורי יהודה. לאחר מכן עבד כר"מ בישיבת היכל התלמוד והיה ר"מ בישיבת פתח תקווה.

בשנת 1953 נבחר לשמש כרב בכפר יונה. בתחילת 1955 נתמנה לרב של קריית חיים.

בשנת 1987 עבר לשכונת רמות אלון בירושלים בה הקים את קהילת חניכי הישיבות.

## הערות שוליים

קטגוריה:קריית חיים: אישים
קטגוריה:רמות אלון: רבנים
קטגוריה:חיפה: רבני שכונות
קטגוריה:יהודים הקבורים בהר המנוחות
קטגוריה:ישראלים שנולדו ב-1914
קטגוריה:ישראלים שנפטרו ב-1989
נאוקו מורי

**נאוקו מורי** (; נולדה ב-29 בנובמבר 1971) היא שחקנית יפנית, שחיה ועובדת בעיקר בממלכה המאוחדת. מורי ידועה בעיקר מהופעותיה בתפקיד טושיקו סאטו בסדרת המדע בדיוני "טורצ'ווד", בתפקיד שרה בסדרה הקומית "פשוט נהדרת", ובדמות ניקולה בסרט "ספייס וורלד".

## ביוגרפיה
מורי נולדה בנגויה שביפן לאב יפני-אמריקאי ואם מאיי ריוקיו. כשהייתה מורי בת ארבע עברה המשפחה לניו ג'רזי בארצות הברית עקב עבודתו של אביה. היא חזרה ליפן בגיל עשר, ושנתיים אחר כך עברו לגור לונדון. כשהוריה חזרו ליפן ניתנה לה ברירה לחזור עם ההורים או להישאר בלונדון לבדה. היא החליטה להישאר בלונדון, בין השאר כי רצתה לסיים את בחינות ה-GCSE. היא למדה בבית הספר המלכותי ראסל. אביה פתח עבורה חשבון בנק, נתן לה פנקס שיקים ואמר לה לשכור לעצמה דירה. מורי סיפרה להיות לבד בגיל כה צעיר גרם לה להיות אדם עצמאי ביותר, אם כי זה היה עולם מפחיד לעמוד בפניו.

## קריירת משחק
[160px|ממוזער|מורי בכנס [קומיק-קון, סן דייגו ב-2008]]
כשלמדה לקראת מבחני ה-A-levels מורי עשתה אודישן והתקבלה להפקה של הווסט אנד למחזמר "מיס סייגון". לאחר מכן גילמה את קים והייתה היפנית הראשונה ששיחקה בתפקיד הראשי בווסט אנד. בשנים 1993 עד 1994 השתתפה מורי בתפקיד קבוע בסדרת הדרמה הרפואית "חדר מיון" בתפקיד פקידת הקבלה בבית החולים. בהמשך שיחקה בסרטי קולנוע בהם הקומדיה המוזיקלית "ספייס וורלד - הסרט" מ-1997, ו"טופסי טורווי" (1999). בטלוויזיה הופיעה מורי בסדרות "Thief Takers" (ב-1997), "השופט ג'ון דיד" (2001), "ספוקס" (2002), "החברה הגבוהה" (2003), ו-"Powers" (ב-2004). ב-1995 שיחקה בתפקיד קטן בדמות האקרית יפנית בסרט "מרדף ממוחשב". ב-2005 הופיעה מורי בדוקו-דרמה של ה-BBC "הירושימה", שכלל תיאורים דרמטיים של הטלת פצצות האטום על הירושימה ועל נגסאקי. מורי דיבבה את מאי הם במשחק הווידאו "Perfect Dark Zero".

ב-2005 הופיעה מורי בתפקיד קטן בדמות ד"ר סאטו בפרק "Aliens of London" בסדרה "דוקטור הו". המפיק ראסל טי דייוויס שם לב אליה והחליט להחזיר את הדמות לסדרה "טורצ'ווד" הספין אוף של "דוקטור הו". הדמות שגילמה מורי, טושיקו סאטו, נהרגה בפרק "Exit Wounds", פרק סיום העונה השנייה של הסדרה. מאז שעזבה את הסדרה גילמה מורי את הדמות בתסכיתי דרמה של "טורצ'ווד" בהפקת Big Finish Productions, חלקם כשחקנית ראשית, ואחרים כחלק מצוות אנשי טורצ'ווד. ב-20 בנובמבר 2006 חזרה מורי להופיע בתיאטראות וסט אנד כשהחליפה את אן הארדה בתפקיד "ערב חג המולד" בהפקה הלונדונית של המחזמר "אבניו קיו". היא שיחקה בתפקיד זה עד 14 באפריל 2007. מורי גילמה את דמותה של יוקו אונו בהפקה של BBC Four "לנון בעירום" ששודר בבריטניה ב-23 ביוני 2010. בסרט שיחקה שוב לצידו של כריסטופר אקלסטון, שגילם את ג'ון לנון, איתו הופיעה בסדרה "דוקטור הו". לפני שהצטרפה לסדרה "טורצ'ווד" שיחקה מורי בתפקיד קים במחזמר "מיס סייגון" לצדו של ג'ון בארומן שגילם את כריס.

ב-2015 גילמה מורי את יסוקו נמבה בסרט "אוורסט" לצדם של ג'ייסון קלארק, ג'וש ברולין, ג'ון הוקס, ג'ייק ג'ילנהול, רובין רייט וקירה נייטלי. באמצע 2018 החלה מורי להופיע בתפקיד ליידי תיאנג במחזמר "המלך ואני" בלונדון.

## חיים אישיים
מורי היא בודהיסטית יפנית. יש לה אח מבוגר ממנה, איתו גדלה בניו ג'רזי. בגיל 16 עברה לגור לבד בדירה בלונדון. לפני שהייתה לשחקנית היא רצתה להיות זמרת.

## פילמוגרפיה

## קישורים חיצוניים

## הערות שוליים

קטגוריה:מדבבות יפניות
קטגוריה:שחקניות קולנוע וטלוויזיה יפניות
קטגוריה:נשים בודהיסטיות
קטגוריה:ילידות 1971
קטגוריה:יפנים שנולדו ב-1971
דיסקוגרפיה של סיה

הזמרת והפזמונאית האוסטרלית סיה הוציאה שמונה אלבומי אולפן, שישה אלבומי הופעה, שלושים וחמישה סינגלים (כולל אחד עשר כאמנית משתתפת), וארבעים ושניים קליפים. ב-1997, היא הוציאה את אלבום הבכורה שלה *[[OnlySee]]*. הוא היה כישלון מסחרי, ואף אחד משיריו לא יצא כסינגל. סיה הוציאה את אלבומה השני, *[[Healing Is Difficult]]*, בשנת 2001. האלבום הניב שלושה סינגלים: "Taken for Granted", "Little Man" ו-"Drink to Get Drunk". "Taken for Granted", הגיע בשיאו למספר 10 במצעד הסינגלים הבריטי.

בשנת 2004, הוציאה סיה את אלבום האולפן השלישי שלה, *[[Colour the Small One]]*. הסינגלים מהאלבום כוללים את "Don't Bring Me Down", "Breathe Me", "Where I Belong" ו-"Numb". "Breathe Me" היה המוצלח מביניהם, והגיע בשיאו למספר 19 בדנמרק, מספר 71 בממלכה המאוחדת ולמספר 81 בצרפת. בשנת 2008, יצא אלבום האולפן הרביעי של סיה, *[[Some People Have Real Problems]]*. האלבום הוסמך כזהב על ידי איגוד תעשיית ההקלטות האוסטרלית (ARIA), ויצאו ממנו ארבעה סינגלים: "Day Too Soon", "The Girl You Lost to Cocaine", "Soon We'll Be Found" ו-"Buttons". האלבום הבא היה *[[We Are Born]]* ב-2010. הוא הוסמך כזהב, והניב את הסינגלים "You've Changed", "Clap Your Hands", "Bring Night" ו-"I'm in Here".

ב-2011, השתתפה סיה בסינגלים של הטופ-10 "Titanium" מאת דייוויד גטה ו-"Wild Ones" של פלו ריידה. ב-2013, תרמה סיה את השיר "Elastic Heart" לפסקול של הסרט האמריקאי משחקי הרעב: התלקחות. שנה לאחר מכן, היא הוציאה אלבום אולפן שישי, **. היה זה אלבומה המוצלח ביותר, אשר הגיע לראש מצעדי האלבומים של אוסטרליה, קנדה וארצות הברית. תוך זמן קצר הוסמך כפלטינה באוסטרליה וזהב בצרפת. נכון לחודש ינואר 2016, האלבום נמכר במיליון עותקים ברחבי העולם. הסינגל המוביל שלו, "Chandelier", היה הלהיט הראשון של סיה, והוא במצעדים במגוון מדינות שונות לעשיריה המובילה. סינגלים נוספים מהאלבום כללו את "Big Girls Cry", "Elastic Heart" ו"Fire Meet Gasoline".

האלבום השביעי של סיה, *[[This Is Acting]]*, יצא ב-2016. הוא היה האלבום השני ברציפות לעלות לראש המצעדים באוסטרליה, והגיע לטופ-10 במספר מדינות, כולל קנדה, בריטניה וארצות הברית. שני הסינגלים המובילים שהיו ללהיטים גדולים "Alive " ו"Cheap Thrills" (שיצא בגרסת סולו ובגרסה עם הראפר שון פול). "Cheap Thrills" הפך לשיר המצליח ביותר שלה, והגיע לחמישייה הפותחת במדינות רבות באירופה ולמספר 1 במצעד בילבורד הוט 100 בארצות הברית, שירה הראשון שהגיע למעמד זה.

## אלבומים
### אלבומי אולפן

### אלבומי אוסף

### אלבומי הופעה

### אלבומי רמיקס

### אלבומי וידאו

## סינגלים
### כאמנית מובילה

### כאמנית משתתפת

### סינגלים לקידום מכירות

## שירים אחרים שהגיעו למצעדים

## כפזמונאית או בתפקיד אחר

## קליפים

### קליפים נבחרים כאמנית משתתפת

## ביאורים

## הערות שוליים

קטגוריה:סיה
אומורטאג (עיר)

**אומורטאג** (בבולגרית: **Омуртаг**) היא עיר במחוז טרגובישטה שבבולגריה. העיר נמצאת כ-24 קילומטרים מבירת המחוז טרגובישטה וכ-77 קילומטרים מהעיר וליקו טרנובו.

העיר קרויה על שמו של אומורטאג ששלט באימפריה הבולגרית הראשונה מ-814 עד 831.

## גאוגרפיה
העיר שוכנת בחלקו המזרחי של רכס הבלקן הבולגרי. גובה העיר הוא 525 מטרים מעל פני הים. בסמוך לעיר עובר נהר ילדרה, שמתנקז לאגם מדרום-מזרח לעיר. העיר שוכנת כ-144 קילומטרים מהעיר רוסה וכ-300 קילומטרים מהבירה סופיה.

## תחבורה
מחלף בין הכבישים הראשיים מס' 48 ו-4 (שהוא גם כביש E772  - חלק מרשת הכבישים האירופית) והכביש המקומי מס' 409 נמצא מצפון לעיר, ומהווה גישה נוחה ליישובי הסביבה ולשאר בולגריה. שכן כביש מס' 4 מגיע בסמוך לערים שומן וסופיה.

## אוכלוסייה

## קישורים חיצוניים

* 

## הערות שוליים

קטגוריה:ערי מחוז טרגובישטה
ג'ק באטלנד

**ג'ק באטלנד** (באנגלית: **Jack Butland**; נולד ב-10 במרץ 1993 בבריסטול, אנגליה) הוא כדורגלן אנגלי המשחק בעמדת השוער בגלאזגו ריינג'רס.

## ביוגרפיה

באטלנד התחיל את הקריירה שלו בברמינגהאם סיטי ב-2010, ממנה הושאל לשנתיים לצ'לטנהאם טאון מהליגה השנייה עד אשר עבר לקבוצת סטוק סיטי ב-2013. בשנתיים הראשונות שלו בסטוק סיטי הושאל לברמינגהאם סיטי, ברנסלי, לידס יונייטד ודרבי קאונטי.

באטלנד זומן לראשונה לסגל הנבחרת הבוגרת של אנגליה ביורו 2012 בעקבות פציעתו של השוער ג'ון רודי אך לא שיחק. הוא ערך את הופעת הבכורה שלו במדי נבחרת אנגליה ב-15 באוגוסט 2012 במשחק ידידות בין אנגליה לאיטליה, ובכך הפך לשוער הצעיר ביותר שעורך הופעת בכורה בנבחרת כשהוא בן 19 ו-158 ימים.

### קריירה
#### ברמינגהאם סיטי
באטלנד הצטרף לאקדמיה של ברמינגהאם סיטי כאשר היה בן 14, בגיל 16 קודם לקבוצת המילואים וחתם לשנתיים וחצי בברמינגהאם סיטי, באטלנד ערך את הופעת הבכורה שלו בבוגרים ב-17 במרץ 2010.

#### השאלה לצ'לטנהאם טאון
באטלנד הושאל בסטטמבר 2011 לצ'לטנהאם טאון וערך את הופעת הבכורה שלו ב-10 בספטמבר 2011 בה צ'לטנהאם טאון ניצחה 0–2 את מקלספילד טאון. בפברואר 2012 הושאל שוב מבברמינגהאם סיטי לצ'לטנהאם טאון עד סוף העונה.

#### סטוק סיטי
ב-31 בינואר 2013 חתם באטלנד על חוזה לארבע וחצי שנים בעלות של 3.5 מיליון פאונד עם סטוק סיטי וכחלק מהעסקה עם ברמינגהאם סיטי ממנה הגיע הוא הושאל אליה עד לסוף העונה. לאחר חזרתו לסטוק סיטי מצא את עצמו כשוער שלישי לאחר אסמיר בגוביץ' ותומאס סורנסן וב-26 בספטמבר 2013 הושאל לברנסלי לשלושה חודשים. הוא ערך במדי ברנסלי 13 הופעות עד שנקרא חזרה ב-26 בדצמבר 2013 בעקבות פציעתו של אסמיר בגוביץ'. ב-1 בינואר 2014 ערך את הופעת הבכורה שלו בפרמייר ליג כאשר החליף את השוער הפצוע תומאס סורנסן במחצית המשחק בין סטוק סיטי לאברטון, שהסתיים בתוצאה 1-1. הוא פתח לראשונה בהרכב ב-12 בינואר 2014 מול ליברפול, שהסתיים שהסתיים בתבוסה בתוצאה 3–5.

ב-20 בפברואר 2014 הושאל עד לסוף העונה ללידס יונייטד מההצ'מפיונשיפ וערך את הבכורה שלו שם כבר במשחק הראשון מול מידלסברו, שהסתיים בתוצאה 0-0. ב-20 באוקטובר הושאל לדרבי קאונטי מהצ'מפיונשיפ לחודש, והספיק לערוך שם שש הופעות לפני שחזר לסטוק סיטי. ב-2015 חתם על הארכת חוזה עם סטוק סיטי עד לסוף עונת 2019.

### קריסטל פאלאס
ב-16 באוקטובר 2020, לאחר שבע שנים בסטוק סיטי, חתם לשלוש שנים בקריסטל פאלאס. ב-6 בינואר 2023 הושאל למנצ'סטר יונייטד עד לסיום העונה.

### גלאזגו ריינג'רס
ב-6 ביוני 2023 חתם לארבע שנים בגלאזגו ריינג'רס.

## קריירה בינלאומית
#### נבחרות צעירות
באטלנד ערך את הופעת הבכורה שלו בנבחרת אנגליה עד גיל 16 ב-3 באוקטובר 2008 במשחק בה אנגליה הביסה 0–6 את צפון אירלנד.

#### נבחרת בוגרת
באטלנד זומן לראשונה לסגל הנבחרת הבוגרת של אנגליה ביורו 2012 בעקבות שבר באצבעו של השוער ג'ון רודי אך לא שיחק אבל ערך את הופעת הבכורה שלו במדי נבחרת אנגליה ב-15 באוגוסט 2012 במשחק ידידות בין אנגליה לאיטליה. באטלנד זומן למונדיאל 2018 בה אנגליה הגיעה עד לחצי גמר שם הודחה בפנדלים 3–4 על ידי קרואטיה.

## קישורים חיצוניים

קטגוריה:כדורגלנים אנגלים
קטגוריה:שוערי כדורגל אנגלים
קטגוריה:בריסטול: כדורגלנים
קטגוריה:כדורגלני קריסטל פאלאס
קטגוריה:כדורגלני ברמינגהאם סיטי
קטגוריה:כדורגלני סטוק סיטי
קטגוריה:כדורגלני בארנסלי
קטגוריה:כדורגלני לידס יונייטד
קטגוריה:כדורגלני דרבי קאונטי
קטגוריה:כדורגלני מנצ'סטר יונייטד
קטגוריה:כדורגלני גלאזגו ריינג'רס
קטגוריה:כדורגלני נבחרת אנגליה
קטגוריה:כדורגלני יורו 2012
קטגוריה:כדורגלני מונדיאל 2018
קטגוריה:אנגלים שנולדו ב-1993
גוגול (סדרת סרטים)

**גוגול** הוא שמה של סדרת סרטי פנטזיה ואימה בבימויו של יגור בראנוב, בהפקת חברת ההפקות Sreda. סדרת הסרטים מבוססת באופן רופף על יצירות מאת ניקולאי גוגול מתוך האוסף "ערבים בחווה ליד דיקאנקה". את התפקיד הראשי גילם אלכסנדר פטרוב.

"גוגול: ההתחלה" הוא הראשון מתוך שלושת סרטי הפרויקט "גוגול" שהוא סדרת הטלוויזיה הראשונה ברוסיה שהוקרנה קודם בבתי הקולנוע. הקרנת הבכורה של הסרט הראשון הייתה ב-31 באוגוסט 2017 והכניס $7,757,988 בקופות. הסרט השני "גוגול: ויי" יצא ב-5 באפריל 2018, בקופות, הוא הכניס $8,011,641. הסרט השלישי, "גוגול: נקמה נוראית", יצא לאקרנים ב-30 באוגוסט 2018.

שלושת הסרטים פוצלו לשישה פרקים, ששודרו בערוץ הטלוויזיה TV-3 בשנת 2019.

## הסרטים

## צוות השחקנים הראשי

## הכנסות והכרה

## קישורים חיצוניים

* 

## הערות שוליים

קטגוריה:זוכי פרס APKiT
קטגוריה:סרטים לפי ספרי ניקולאי גוגול
קטגוריה:סרטים ברוסית
קטגוריה:סרטי פנטזיה רוסיים
קטגוריה:סרטים רוסיים
קטגוריה:סרטי אימה רוסיים
קטגוריה:סדרות סרטי אימה
קטגוריה:סדרות סרטי דרמה
קטגוריה:סדרות סרטי פנטזיה
סנאי דואה דרומי

**סנאי דואה דרומי** (שם מדעי: *Glaucomys volans*) הוא מין של מכרסם מהסוג סנאי דואה אמריקני החי באמריקה הצפונית. הוא קרוב למין סנאי דואה צפוני, אך מצוי דרומה ממנו, מדרום קנדה לפלורידה ואוכלוסיות שונות שלו נמצאות גם במקסיקו, גואטמלה והונדורס.

## מאפיינים
אורכו של סנאי זה 21–26 סנטימטרים עם זנב באורך 8–12 סנטימטרים. הפרווה אפורה בהירה ומעט אדמדמה בכתפיים והבטן לבנה. לסנאי זנב ארוך ורגליים קצרות, אך בעלות קרום תעופה גדול אותו הם מסוגלים לפרוש בדאייה מהענפים. הסנאי הוא פעיל בלילה, והוא בעל עיניים גדולות ואוזניים גדולות ורודות.

הוא שוכן עצים ברוב זמנו וניזון על הענפים מבלוטים של אלונים, אשורים ועצי קאריה וגם מפירות, גרגרים, זרעים שונים, חרקים, פטריות, נבלות ואפילו ביצים וגוזלים. הוא עצמו נטרף בידי שונרים, עופות דורסים כמו נץ, אוח ולילית וראקונים. גם חתולים יכולים לתפוס אותם, אם הם לא נזהרים.

תפוצתו היא בעיקר ביערות נשירים ובמורדות הרים. באזורים מסוימים הוא מסתובב בגנים, אך רק בשעות החשיכה. הסנאי מצוי רוב הזמן בין העצים ויורד לקרקע מעט מאוד. במקום זה הוא מסוגל לדאות למרחקים קצרים, תוך שימוש בזנבו כהגה, ביעילות העוזרת לו לנחות על גזעים אחרים.

הסנאים מקננים בחורי עצים טבעיים או שנעשו בידי נקריים והם מרפדים את הקן בעלים וטחבים. הנקבה ממליטה 2–7 גורים בתוך חלל הקן, והם מתפתחים עד שנעשים בוגרים אחרי 120 יום. הסנאים חברותיים מאוד ונראים מקפצים ודואים יחדיו. הקבוצה יכולה להתחמם יחדיו באזורים קרים וייתכן כי היא עוזרת להתגונן מטורפים או לעזור לטפל בצעירים.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:סנאים דואים
קטגוריה:ארצות הברית: יונקים
קטגוריה:בעלי חיים שתוארו ב-1758
NGC 3628

**NGC 3628**, נקראת לפעמים גם **גלקסיית ההמבורגר** בשל צורתה, היא גלקסיה ספירלית בקבוצת הכוכבים אריה, הנמצאת במרחק של כ-32 מיליון שנות אור ממערכת השמש ושייכת לשלישיית אריה. הגלקסיה נמצאת כ-7 מעלות ממערב-דרום-מערב לכוכב הבהיר דנבולה וכ-2.3 מעלות מדרום-מזרח לכוכב θ באריה. 0.6 מעלה מדרום לה נמצאת M66 ובאותו מרחק זוויתי מדרום-מערב לה נמצאת M65, שתי שותפותיה לשלישיית אריה. בסביבתה נמצאות גלקסיות רבות נוספות, אך הן עמומות בהרבה  ואינן שייכות לקבוצת אריה I אלא לקבוצות גלקסיות רחוקות יותר.

## היסטוריה
לגלקסיה בהירות מדרגה 9.48 והיא התגלתה ב-8 באפריל 1784 על ידי האסטרונום ויליאם הרשל, וקיבלה את הציון **V.8** בקטלוג הערפיליות שפרסם בשנת 1786, כשהיא מתוארת כבהירה ומאורכת. בנו, ג'ון הרשל, צפה בה גם כן מספר פעמים ורשם אותה כערפילית מספר **859** בקטלוג הערפיליות שפרסם בשנת 1833, בו הוא תיאר אותה כמאוד ארוכה וצרה, מתבהרת בהדרגה בכיוון המרכז, ובתצפיות שונות תיאר אותה כבהירה למדי, חלשה או חלשה למדי. הוא הכניס אותה לקטלוג הכללי של ערפיליות וצבירי כוכבים תחת הציון **GC 2378** ובשנת 1888 ג'ון דרייר הכניס אותה לקטלוג הכללי החדש תחת הציון NGC 3628, כשהיא מתוארת כבהירה למדי, גדולה מאוד ומאורכת מאוד.
## תכונות
גודלה הזוויתי של NGC 3628 הוא כמעט 15 דקות קשת - כחצי קוטרו של הירח המלא, שממרחקה שקול לקוטר של קרוב ל-140,000 שנות אור, כ-40% יותר מקוטרו של שביל החלב. קו הראייה מכדור הארץ אל הגלקסיה משיק למישור הדיסקה שלה כך שהיא נראית מצידה, ולכן צורתה מאורכת וצרה מאוד, רוחבה הזוויתי הוא כחמישית בלבד מאורכה. מסיבה זאת שטח הפנים שניתן לראייה הוא קטן יחסית, כך שלמרות גודלה, היא פחות בהירה משתי שכנותיה שהתגלו 4 שנים לפניה על ידי שארל מסיה. מסתה מוערכת בכ- מסות שמש, כחמישית ממסת שביל החלב, כאשר כשני שלישים ממנה, כ- מסות שמש היא מסת הכוכבים שבה. בנוסף הגלקסיה עשירה מאוד בגז מימן נייטרלי (אזורי H I), שמסתו הכוללת בגלקסיה מגיעה לכ- מסות שמש, והיא מכילה גם כמות גדולה של אבק שמסתו מוערכת בכ- מסות שמש. שאר המסה היא של חומר אפל שטיבו אינו ידוע. בשל כמויות הגז והאבק הגדולות שבגלקסיה, מתרחשת בה יצירה של כוכבים חדשים בקצב גבוה יחסית של כ-5 מסות שמש בשנה.

בשל הקרבה של NGC 3628 ל-M65 ול-M66, היא מושפעת מכוחות הכבידה שלהן מה שגורם לעיוותים בצורתה ולעננים גדולים של מימן שנפלטים מקצותיה. אחד העננים יוצר חיבור שאורכו למעלה מ-300,000 שנות אור בינה ובין M65. צורתה המעוותת וכמות האבק שבה מרמזים על אירוע של התנגשות בגלקסיה אחרת בעבר, ולפי סימולציות נראה שהיא התנגשה ב-M66, שגם היא גלקסיה ספירלית מעוותת. בעננים שנפלטים מהגלקסיה ממשיכים להיווצר כוכבים חדשים, אך צפיפותם נמוכה.

## קישורים חיצוניים

* 

## הערות שוליים

קטגוריה:גלקסיות ספירליות
קטגוריה:קבוצת הכוכבים אריה
קטגוריה:קבוצת אריה I
קטגוריה:הקטלוג הכללי החדש
סנאי דואה אמריקאי

**סְנָאִי דּוֹאֶה אָמֵרִיקָנִי** (שם מדעי: *Glaucomys*) הוא סוג של מכרסמים מקבוצת סנאים דואים שבמשפחת הסנאיים החיים רק באמריקה הצפונית בין אלסקה להונדורס. בסוג זה 3 מינים הדומים למיני הסוג האירו-אסייתי *Pteromys*.

סנאים אלה בעלי כסות פרווה חומה-אפורה עם קרומי תעופה גדולים העוזרים להם לדאות מענפי העצים למרחק של עד 45 מטר, לעבר עץ אחר. מזונם העיקרי הוא אגוזים ובלוטים, אך גם פטריות, חזזיות, פירות, חרקים, ביצים וגוזלים.

## מינים
* סנאי דואה דרומי (*Glaucomys volans*)
* סנאי דואה צפוני (*Glaucomys sabrinus*)
* סנאי דואה הומבולדט (*Glaucomys oregonensis*) - הופרד מהמין הצפוני

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1908
קטגוריה:טקסונים שתוארו בידי אולדפילד תומאס
קטגוריה:סנאים דואים
פוריקי

**פוריקי** (בצרפתית: **Furiki Wheels**, בתרגום לעברית: "גלגלי פוריקי") היא סדרת הנפשה צרפתית משנת 2018, שנוצרה ובוימה על ידי פרדריק מרטין. הסדרה עוקבת אחר אנדריי פוריקי, עצלן החולם לנסוע מסביב לעולם ולשם כך הוא לומד שיעורי נהיגה.

הסדרה שודרה לראשונה בצרפת בערוץ France 4 החל מ-2 ביולי 2018 עד 15 בדצמבר באותה שנה. בישראל הסדרה שודרה בדיבוב לעברית החל מ-26 באוגוסט 2018 עד 9 ביוני 2019 בערוץ דיסני כחלק מסדרות דיסני XD.

לסדרה נוצרה עונה אחת בעלת 26 פרקים באורך 23 דקות, כאשר כל פרק מורכב משני פרקים משניים באורך 11 דקות.

## תקציר העלילה
הסדרה מספרת על עצלן בשם אנדריי פוריקי השונה משאר העצלנים. בזמן כשכל העצלנים מבלים את יומם באכילה ובשינה, אנדריי מקדיש את זמנו ללמוד נהיגה בשביל להגשים את חלומו ולנסוע מסביב לעולם. יחד עם חבריו בעלי החיים, בכל פרק הוא מסתבך ועובר כל מיני הרפתקאות.

## דמויות ומדבבים
במאית הדיבוב של הסדרה בעברית הייתה אפרת ענבל, ומפיקת הדיבוב הייתה עדי וולוצקי.

## פרקים

## קישורים חיצוניים

קטגוריה:סדרות הנפשה צרפתיות
קטגוריה:סדרות קומיות
קטגוריה:סדרות טלוויזיה צרפתיות שעלו לשידור בשנות ה-2010
אלישע אוטיס

**אלישע גרייבס אוטיס** (באנגלית: **Elisha Graves Otis**; 3 באוגוסט 1811, הליפקס, ורמונט – 8 באפריל 1861, יונקרס, ניו יורק) היה תעשיין וממציא אמריקני. עיקר פרסומו מהמצאת מכשיר בטיחותי המונע ממעליות ליפול במקרה של קריעת הכבל המושך אותה. המצאתו של אוטיס איפשרה את בניית גורדי השחקים.

## ביוגרפיה
[ממוזער|שמאל|דגם המעלית הראשונה של אוטיס במרכז המבקרים במפעל החדש של החברה ב[טיינג'ין]]
[שמאל|ממוזער|250px|תרשים הפטנט של אוטיס ל[מעלית המופעלת על ידי מנוע קיטור, 15 בינואר 1861]]
אוטיס נולד בהליפקס, ורמונט. אביו היה שופט ומחוקק. בגיל 19 עבר לטרוי, ניו יורק, ולאחר מכן לברטלבורו, ורמונט. בין השנים 1838–1845 עבד בייצור עגלות וכרכרות בברטלבורו, ולאחר מכן עבר לאולבני, ניו יורק, שם עבד כמכונאי ראשי במפעל לייצור מסגרות למיטות. בעבודתו שם המציא מנגנון המאפשר את העלאת קצב הייצור.

בשנת 1852 נשלח ליונקרס, ניו יורק, לפקח על הקמת מפעל חדש ועל הרכבת המכונות בו. בשל בעיות הבטיחות שבמנופים שהרימו משא כבד, המציא אוטיס מתקן הרמה בטיחותי, אותו כינה "המנוף הבטיחותי". המתקן היה למעשה המעלית הראשונה בה הותקן המכשיר המונע מהמשטח ליפול במקרה של קריעת הכבל או השרשרת.

שנה לאחר ההמצאה התפטר מעבודתו ופתח חברה לייצור מעליות. המעלית הראשונה בייצורו נמכרה ב-20 בספטמבר 1853. בהתחלה, לא הצליח העסק והמכירות היו מועטות, אך במאי 1854 הציג אוטיס את מעלייתו בתערוכה העולמית בעיר ניו יורק, והדגים כיצד חיתוך הכבל לא מהווה סכנה. לאחר מכן החל העסק שלו להצליח. ב-23 במרץ 1857 התקין את מעלית הנוסעים הראשונה שלו בחנות בניו יורק.

מעבר לעבודתו בתחום המעליות, רשם אוטיס פטנטים בתחומים אחרים, כמו בלמים לרכבת (1852), מחרשה מונעת קיטור (1857) ותנור לאפיית לחם (1858).

אוטיס נפטר ב-8 באפריל 1861 ביונקרס, ניו יורק מדיפתריה. לאחר מותו המשיכו בניו בניהול חברת המעליות שלו, שהתקינה מעליות בבניינים רבים, בהם מגדל אייפל, בניין האמפייר סטייט, מגדלי התאומים ועוד.

בשנת 1988 צורף שמו של אוטיס להיכל התהילה הלאומי לממציאים.

## קישורים חיצוניים

* 
* 
* על החברה , באתר Otis Elevator Company .
* 

## הערות שוליים

קטגוריה:אמריקאים ילידי ורמונט
קטגוריה:ממציאים אמריקאים
קטגוריה:תעשיינים אמריקאים
קטגוריה:מעליות
קטגוריה:אמריקאים שנולדו ב-1811
קטגוריה:אמריקאים שנפטרו ב-1861
ציפור שבפנים עומדת בחוץ

**צפור שבפנים עומדת בחוץ, שירים 2008-1962** הוא ספר שירה של המשוררת חדוה הרכבי, הספר יצא לאור בשנת 2009 בהוצאת הקיבוץ המאוחד בשיתוף עם מוסד ביאליק - ירושלים, ובעריכת דוד וינפלד.על הספר זכתה הרכבי בפרס יהודה עמיחי לשירה לשנת 2010 (במשותף עם שמעון אדף).

## על הספר
 בקובץ מאוגדים ארבעה ספרי שירה שכתבה במהלך 46 שנה, וכן שירים חדשים שטרם כונסו לספר: "ראנא" ו"מיגו". שירתה עוסקת בחשיפה של עולמות פנימיים קשים ומעוררי בלהה, על סף טירוף הדעת, לבין רגעי התעלות רוחנית ואקסטזה, רבים מזכירים את שמה של חדוה הרכבי עם המשוררת יונה וולך, שתיהן נשמעות כמגיבות לזרמים ולקולות תת מודע בלתי נשלטים, אסוציאטיביים ולעיתים כפייתיים. על פי חוקר הספרות אריאל הירשפלד: "חדוה הרכבי הרחיבה את המנעד החווייתי של השירה העברית בדור הזה, ויצרה מקום למצבי נפש שהיו נותרים שתוקים בלעדיה." 

## שם הספר
שם הספר "ציפור שבפנים עומדת בחוץ" לקוח מתוך השיר "מטיבם של דברים" הפותח את קובץ שיריה השני "עדי" (1981).

## הספרים בקובץ
***כי הוא מלך** (מ. ניומן 1973) – ספרה הראשון של הרכבי. יצא בסיוע המשוררת לאה גולדברג, שהייתה זו שגילתה את השירים הראשונים של הרכבי, בחרה מהם, והכינה את ספרה להוצאה לאור. הספר זכה בפרס רחל ניומן.
***עדי**: שירים (ספרית פועלים 1981) – הספר השני של הרכבי, בו השירה אינטימית יותר.
***אני רוצה להגיד לך**: שירים (ספרית פועלים 1985) בספרה השלישי הפך עצם הדיבור לנושא השירה עצמה, בניסיון לפצח את מבנה המילים השגור ולהפוך אותו לחלק מהמבנה השירי.
***האחר** (הליקון ביתן 1993) בספרה הרביעי פיתחה הרכבי צורות שיר ארוכות, מונולוגים אפיים, המתארים מצבי משבר לצד תשוקה ואושר.
* שירים חדשים שטרם כונסו, **ראנא, מיגו**

## קישורים חיצוניים
* '''כאב החיבור עם הכאב''': ארבעה פרקים על שירת חדוה הרכבי מאת אריאל הירשפלד
* '''חדוה הרכבי, ציפור שבפנים עומדת בחוץ, שירים 1962-2008''' מאת אלי הירש

## הערות שוליים

קטגוריה:ספרי שירה בעברית
שירים מבית סבא

**שירים מבית סבא** היא סדרת טלוויזיה ישראלית לילדים משנת 2017, בכיכובו של טוביה צפיר, שבוימה על ידי יוני גרא ונכתבה על ידי איתמר רוטשילד עבור ערוץ הופ!. לסדרה הופקה עונה אחת בעלת 8 פרקים באורך 5 דקות.

## תקציר העלילה
בכל פרק מגיע לביתו של סבא טוביה אחד מנכדיו, אשר מספר לו על בעיה שעברה עליו במהלך היום. סבא טוביה נזכר במה שסבא שלו היה אומר בנושא, וכך עוזר לנכד. בכל סיום פרק בסדרה יש שיר מהמאה ה-20 של ארץ ישראל.

## דמויות ושחקנים
* **סבא טוביה** (טוביה צפיר) – הסבא של הנכדים בסדרה. בכל פרק מגיע אליו אחד מנכדיו ומספר לו על בעיה.
* **סבא של טוביה** (טוביה צפיר) – סבא של סבא טוביה. בכל פרק בסדרה סבא טוביה נזכר בו, וכך הוא עוזר לנכדים. בסיום כל פרק רואים את הסבא שר שירים מהמאה ה-20 של ארץ ישראל.
* **אלון** (גיא מנסטר) – נכדו של סבא טוביה. בחלק מהפרקים הוא בא לסבא טוביה ומספר לו על בעיה שעברה עליו במהלך היום.
* **שחר** (מיה אשש) – נכדתו של סבא טוביה. בחלק מהפרקים היא באה לסבא טוביה ומספרת לו על בעיה שעברה עליה במהלך היום.

## שירי הסדרה
בכל פרק בסדרה מופיע שיר שונה מהמאה ה-20 של ארץ ישראל, כאשר את השירים מבצע טוביה צפיר.
* חסקה – יורם טהרלב
* אני ואתה – אריק איינשטיין
* מחבואים – נעמי שמר
* שיר השיירה – עלי מוהר
* לעולם בעקבות השמש – אהוד מנור
* מחר – נעמי שמר
* הכל זהב – חיים חפר
* בוא איתי אל הגליל – אהוד מנור

## קישורים חיצוניים
* 
* 

קטגוריה:סדרות טלוויזיה ישראליות לילדים
קטגוריה:סדרות קומיות ישראליות לילדים
קטגוריה:סדרות טלוויזיה ישראליות שעלו לשידור בשנת 2017
קטגוריה:סדרות ילדים של ברוש הפקות
קטגוריה:טוביה צפיר
קטגוריה:סבא טוביה
קטגוריה:סדרות ערוץ הופ!
קטגוריה:תוכניות טלוויזיה בעברית
אחמד פארס א-שדיאק

**אחמד פארס א-שדיאק** (בערבית: **أحمد فارس الشدياق** תעתיק מדויק: **אחמד פארס אלשדיאק**, 1805~ - 1887) היה סופר, עיתונאי, בלשן ופובליציסט בשפה הערבית, ממוצא לבנוני-מרוני. נחשב לאחד האבות המייסדים של העיתונות הערבית והספרות הערבית המודרנית.

## קורות חיים
נולד בסביבות שנת 1805 בשם פארס א-שדיאק בביירות למשפחה נוצרית מרונית. ב-1825 עבר לקהיר, ושנה לאחר מכן התחתן. בתקופת שהותו בקהיר, שנמשכה עד 1848 וכללה גם שהות ופעילות במלטה, המיר את דתו לנצרות פרוטסטנטית. ב-1848 הוזמן לקיימברידג' על ידי המזרחן סמואל לי להשתתף בפרויקט תרגום הביבליה לערבית. התרגום פורסם ב-1857 ונחשב עד היום לאחד התרגומים הטובים ביותר. א-שדיאק שהה בבריטניה עם משפחתו במשך כשבע שנים ובסופן קיבל אזרחות בריטית, אך לאחר שלא מצא משרה כמרצה בקיימברידג' ובאוקספורד עזב לפריז בסביבות שנת 1855.

שהותו בפריז ארכה שנתיים בלבד אך הייתה פורייה במיוחד, ובמהלכה כתב את עיקר יצירתו. בתקופה זו התוודע לסוציאליזם והיה לסוציאליסט, וכן הפך למעריץ נלהב של שייקספיר (בעקבות הידע המפורט שהפגין שייקספיר במחזה אותלו על החברה הערבית, לטענתו, הציע א-שדיאק תאוריה לפיה לשייקספיר רקע ערבי, ושמו המקורי הוא ״שייח' זובייר״). 

בשנת 1857 עזב את פריז; באותה שנה נפטרה אשתו. מאוחר יותר התחתן עם סאפיה, אישה אנגלית שאימצה את האסלאם. בהזמנת הביי של תוניס עבר הזוג לתוניסיה, שם שימש א-שדיאק כעורך עיתון וכממונה על אגף החינוך. בזמן מגוריו בתוניסיה התאסלם ואימץ את השם ״אחמד״ כשמו הפרטי. כבר בסביבות 1860 עבר שוב לאיסטנבול, בהזמנת הסולטאן העות'מאני אבדילמג'יט הראשון. מאז ועד מותו חי באיסטנבול. בנוסף על תפקידו כמתורגמן רשמי ייסד עיתון בעריכתו, אל-ג'וואיב, שנתמך כלכלית על השלטונות העותמאניים ושליטי מצרים ותוניסיה.

א-שדיאק נפטר באיסטנבול בשנת 1887 ונקבר בלבנון. מרבית כתביו של א-שדיאק לא ראו אור וחלק מכתבי היד אבדו.

## יצירה ומורשת

א-שדיאק נחשב לאחד ממגיני השפה ותרבות הערבית, ונאבק בתהליכי ה״טורקיזציה״ שהתחוללו באימפריה העותמאנית במהלך המאה ה-19. במקביל פעל למען מודרניזציה של השפה הערבית ושל החברה בעולם הערבי.

א-שדיאק הוא מחבר הספר "**א-סאק עלא א-סאק פי מא הו אל-פריאק**" (الساق على الساق فيما هو الفارياق) - בעברית: "רגל על רגל בנוגע לאל-פריאק", שעסק בביקורת והטפה לעולם הערבי המוסלמי. א-שדיאק היה בעל ידע נרחב בלשון הערבית ועסק גם בביקורת על דרכי הלימוד והמחקר של השפה הערבית. 

עיקר הביקורת של א-שדיאק נסב על דרכיה של הכנסייה המרונית אליה היה שייך, בעיקר בעקבות מאסרו - עד למותו בכלא - של אחיו המומר אסעד על ידי הבישוף המרוני.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:האימפריה העות'מאנית: אישים
קטגוריה:אנשים שנודו על ידי הכנסייה הקתולית
קטגוריה:מתאסלמים
קטגוריה:סופרים לבנונים
קטגוריה:בוגרי אל-אזהר
קטגוריה:עיתונאים ערבים
קטגוריה:עיתונאים מצרים
קטגוריה:עיתונאים לבנונים
קטגוריה:עיתונאים צרפתים
קטגוריה:עיתונאים טורקים
קטגוריה:מצרים שנולדו ב-1806
קטגוריה:נפטרים ב-1887
קטגוריה:מרונים
קטגוריה:לבנונים שנולדו ב-1806
קטגוריה:טורקים שנולדו ב-1806
פתן אלמוגי מזרחי

**פתן אלמוגי מזרחי** (שם מדעי: *Micrurus fulvius*) הוא מין של נחש ארסי מהסוג פתן אלמוגי שבמשפחת הפתניים. הוא חי בדרום ארצות הברית באזורים יבשים. לנחש זה אין תת-מינים.
## מאפיינים
אורך הנחש מגיע ל-80 סנטימטר בממוצע, אך פרטים גדולים מאוד הגיעו כבר לאורך 121 ס"מ או אף 129 ס"מ. הנקבות גדולות מהזכרים, אף שלאחרונים יש זנבות ארוכים יותר. הנחש בעל צבעי אזהרה בולטים ברצועות אדומות, צהובות ושחורות לאורך גופו כשהראש שחור.

פתן האלמוגים חי בשדות, ערבות ואזורי חורש פתוח של עצים כמו אורנים וכן שדות דגניים ולאורך חופים טרופיים וכמה איים. הנחש חי באזורים חמימים מדרומה של צפון קרוליינה בצפון, דרך דרום קרוליינה ועד פלורידה, דרום ג'ורג'יה, אלבמה, מיסיסיפי ודרום לואיזיאנה.

הפתן הוא נחש ארסי הפעיל בלילה ומחפש לטאות, צפרדעים ונחשים אחרים. הארס הוא נוירוטוקסין חזק, וגורם לשיתוק וכתוצאה מכך לכשל נשימתי עקב שיתוק שרירי הנשימה. למרות ארסיותו ותוקפנותו הרבה, הנחש הורג מעט מאוד אנשים. רק 2 מקרי מוות יוחסו לנחש מאז שנות ה-50 ולאחר שאדם נוסף נהרג ב-2006 הוא הפך לראשון שנהרג ממנו מזה 40 שנה. אחת הסיבות לכך היא שחלק מנשיכות הפתן משאירות צלקות יבשות ולא פוצעות את העור לגמרי וכן עקב שימוש בנסיוב לארס.

לפתן האלמוגים המזרחי ישנם כמה מיני נחשים המחקים אותו וכך נראים מסוכנים כמוהו, בעוד שבאמת הם לא: זעמן אלמוגי אדום וזעמן אדום (*Cemophora coccinea*). ואולם יש הבדל בצבעי הרצועות של שני המינים: לפתן יש רצועה אדומה בין שתי רצועות צהובות ואילו לזעמנים יש רצועה אדומה בין שתי רצועות שחורות. כמו כן ראשו של הפתן רחב יותר, עקב שיני הארס שלו.

## גלריה

Coral 009.jpg
Coral Snake, NPSPhoto (9257805708).jpg
Micrurus fulviusHolbrookV3P10AA.jpg

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:פתניים
קטגוריה:בעלי חיים בדרום-מזרח ארצות הברית
קטגוריה:ארצות הברית: זוחלים
קטגוריה:בעלי חיים שתוארו ב-1766
אליפות אירופה בכדוריד 2008

**אליפות אירופה בכדוריד 2008** היא אליפות אירופה השמינית והיא נערכה על ידי איגוד הכדוריד האירופאי. הטורניר התקיים בנורווגיה בין ה-17 בינואר ל-27 בינואר 2008. משחקי הגמר נערכו בלילהאמר באולם הוקנס שמכיל כ-11,500 מקומות.

 זכתה באליפות בפעם הראשונה בתולדות הנבחרת.

## מתכונת התחרות

המדינה המארחת (נורווגיה) העפילה ישירות, בנוסף לכך, בהתאם לתוצאות משחקי העפלה לאליפות אירופה בכדוריד 2006 העפילו ישירות נבחרות צרפת, ספרד, דנמרק, קרואטיה, גרמניה ורוסיה. יתר 9 נבחרות העפילו דרך המוקדמות.

16 קבוצות חולקו ל-4 בתים. שלוש נבחרות חזקות מכל בית העפילו לשלב השני שנערך בשני בתים. בכל בית העפילו 2 קבוצות ומשחקי הפלייאוף.

## מהלך התחרות
### בית א'
המשחקים נערכו בסטוונגר באולם Stavanger Idrettshall שמכיל 7,000 מקומות.

### בית ב'
המשחקים נערכו בדראמן באולם Drammenshallen שמכיל 4,200 מקומות.

### בית ג'
המשחקים נערכו בברגן באולם Haukelandshallen שמכיל 4,000 מקומות.

### בית ד'
המשחקים נערכו בטרונדהיים באולם Trondheim Spektrum שמכיל 4,200 מקומות.

## שלבי הגמר
### בית העפלה I
המשחקים נערכו בסטוונגר באולם Stavanger Idrettshall שמכיל 7,000 מקומות.

### בית העפלה II
המשחקים נערכו בטרונדהיים באולם Trondheim Spektrum שמכיל 4,200 מקומות.

### שלב הפלייאוף

## ישראל באליפות
נבחרת ישראל בכדוריד החלה את השתתפותה בבית ג' של המוקדמות. היא סיימה את הבית במקום השלישי ולא העפילה להמשך התחרות.

## הדירוג הסופי

## קישורים חיצוניים

* מידע מאתר איגוד הכדוריד האירופי 
* נתונים מאתר טודור66
* פירוט משחקי המוקדמות

כדוריד
כדוריד
קטגוריה:אליפויות אירופה בכדוריד
קטגוריה:ברגן: ספורט
קטגוריה:טרונדהיים: ספורט
קטגוריה:לילהאמר: ספורט
קטגוריה:סטוונגר: ספורט
קטגוריה:2008 באירופה
Anthology (אלבום של מייקל ג'קסון)

**Anthology** הוא אלבום אוסף כפול של מייקל ג'קסון שיצא לאור בחברת "מוטאון". מלבד שיריו של מייקל מאלבומי הסולו נכללים באוסף גם שירים שהוקלטו, אך לא נכללו באלבומים בסופו של דבר ושירים של "חמישיית הג'קסונים". האוסף ראה אור לראשונה ב-14 נובמבר 1986 ויצא מחדש ב-8 בנובמבר 1995. בשנת 2008, לקראת יום הולדתו ה-50 של הזמר, יצא האוסף בפעם השלישית במסגרת סדרת אלבומי הזהב של יוניברסל מיוזיק.

## רשימת השירים
אלבום האוסף יצא במהלך השנים בשלוש גרסאות שונות. קיימים הבדלים ברשימת השירים שנכללה בכל אחת מהגרסאות.

שיר שליד שמו מופיע הסימן * הוא שיר שבוצע על ידי "חמישיית הג'קסונים

## קישורים חיצוניים

## הערות שוליים

קטגוריה:אלבומי אוסף מ-1986
קטגוריה:אלבומי אוסף מ-1995
קטגוריה:אלבומי מייקל ג'קסון
קטגוריה:אלבומי חברת מוטאון
קטגוריה:אלבומי אוסף של חמישיית הג'קסונים
אנפת קוקוי

**אנפת קוקוי** (שם מדעי: *Ardea cocoi*) היא מין של עוף מים מהסוג אנפה החי באמריקה הדרומית בביצות ואגמים רדודים לאורך כל היבשת, חוץ מהרי האנדים וחלק מארגנטינה. בעבר היא נחשבה לתת-מין של אנפה אפורה אך הופרדה ממנה למין עצמאי.

אנפה זו מגיעה לאורך 95–130 ס"מ, מוטת כנפיים של 421–455 מ"מ ולמשקל 1.14-3.2 ק"ג. דבר זה עושה אותה לגדולה ביותר מבין אנפות אמריקה הדרומית לאחר המין אנפה כחולה גדולה, החיה בקצה הצפוני של אמריקה הדרומית. האנפה בעלת נוצות אפורות עם חזה, בטן וצוואר לבנים, ראש בעל כיפה שחורה ועורף בעל ציצת נוצות שחורות. המקור ארוך, חזק וכתום, הרגליים שחורות ועל הגרון ישנם פסים עדינים שחורים.

האנפה משוטטת באזורי ביצות, גדות נהר ואגמים טרופיים, בקצה יערות גשם, במנגרובים וחופים ואפילו בכמה איים ממוזגים כמו איי פוקלנד. היא מחפשת מזון בלהקות של עופות מים רבים וחוטפת עם מקורה דגים שונים, בעיקר מיני חריתאים, יונקים קטנים, דו-חיים, כמה חרקים, סרטנים ומנבלות.

לאנפה עצמה יש כמה טורפים ובראשם קרקרה דרומית, הטורפת אפרוחים צעירים.

## קישורים חיצוניים

## הערות שוליים

[300px|ימין|ממוזער|אנפה דגה מין ממשפחת ה[שרייניים.]]
קטגוריה:טקסונים שתוארו בידי קארולוס לינאוס
קטגוריה:אנפתיים
קטגוריה:ברזיל: עופות
קטגוריה:ארגנטינה: עופות
קטגוריה:פרו: עופות
קטגוריה:בעלי חיים שתוארו ב-1766
נחש הסרטנים

**נחש הסרטנים** (שם מדעי: *Fordonia leucobalia*) הוא מין נחש ממשפחת ההומלופסיים (בעבר מהזעמניים) החי בביצות מנגרובים, ביצות מליחות וחופים בדרום-מזרח אסיה ובצפון אוסטרליה. זהו המין היחידי בסוג *Fordonia*.

נחש זה מגיע לאורך של 1 מטר והוא בעל קשקשים חומים עד אפורים עם בטן לבנה. על הגוף ישנם מספר כתמים. לנחש עיניים המצויות בקצה ראשו ונחיריים בעלי שסתומים האטומים למים. נחש זה כמו רוב בני משפחתו משריץ צאצאים חיים.

הנחש מתמחה בשחייה וצלילה במים כולל מים מלוחים, והוא יוצא לציד בשעות הלילה. הטרף מורכב בעיקר מסרטנים קצרי בטן וגם מצפרדעים ודגים קטנים. הנחש בעל ארס העוזר לו להרוג את הסרטנים ואז הוא משתמש בלסתותיו ובשרירי גחונו כדי לבתר את איבריו. את רוב שריון הסרטן הנחש עוזב ולא אוכל.

## קישורים חיצוניים

## הערות שוליים

קטגוריה:בעלי חיים שתוארו ב-1837
קטגוריה:טקסונים שתוארו בידי הרמן שלגל
קטגוריה:הומלופסיים
קטגוריה:אינדונזיה: זוחלים
קטגוריה:אוסטרליה: זוחלים
קטגוריה:זוחלים יחידים בסוגם
נחש סלוד-אף

**נָחָשׁ סְלוּד-אַף** (שם מדעי: *Heterodon*) הוא סוג של נחש החי בטבע רק באמריקה הצפונית. הוא שייך למשפחת הזעמניים ולתת-משפחת הדיפסדידיים

אורך הנחשים 30–120 ס"מ, והם בעלי גוף רחב וראש רחב בעל לסת עליונה הנוטה מעלה וממנה קיבל הנחש את שמו. נחשים אלה בעלי צבעים רבים ולעיתים הם בעלי פסים בולטים לאורך הגוף. לנחשים אלה ישנם שיניים אחוריות בעלות ריר רעיל היכול להשפיע ולהכאיב לבני אדם אך לא להרוג.

טרפו של הנחש הוא מכרסמים ולטאות אך המין *Heterodon platirhinos* ניזון בעיקר מקרפדות, אותם הוא הורג בארס הפועל רק עליהם. כאשר הם מותקפים הם יתנפחו, ירעישו וייתכן שינשכו את האויב, אך הם ידועים בעיקר בהתחזותם למתים בצורה משכנעת, כך שהם גם נרקבים בתהליך.

## מיון
סוג זה כולל, נכון למאי 2025, 4 מינים.
* תת-משפחה דיפסדידיים (Dipsadinae)
** סוג **נחש סלוד-אף** (*Heterodon*)
*** מין *Heterodon kennerlyi*
*** מין נחש סלוד-אף מערבי (*Heterodon nasicus*)
*** מין *Heterodon platirhinos*
*** מין *Heterodon simus*

## קישורים חיצוניים

## הערות שוליים

קטגוריה:בעלי חיים שתוארו ב-1801
קטגוריה:טקסונים שתוארו בידי פייר אנדרה לטריי
קטגוריה:דיפסדידיים
צב גופרי

**צב גופרי** (שם מדעי: *Gopherus polyphemus*) הוא מין צב מהסוג צב גופר החי בדרום ארצות הברית. צב זה מצוי בסכנת הכחדה בטבע. הצב הוא גם הזוחל הלאומי של פלורידה. תחום מחייתו העיקרי הוא חורשי האורנים של פלורידה אך גם בג'ורג'יה, אלבמה, מיסיסיפי ובמזרח דרום קרולינה.
## מאפיינים
זהו צב המגיע לאורך 20–30 ס"מ ולגובה שריון של 15–37 ס"מ. משקלו של הצב 2–6 קילוגרם והוא בעל דו-צורתיות זוויגית כשהזכרים בעלי שריון גבוה ודמוי גבעה והנקבות בעלות שריון שטוח יותר. צבע השריון חום-כהה עד אפור-שחור. הצעירים בעלי שריונות צהובים. לצב כפות רגליים גדולות המסייעות בחפירה ועליהם קשקשים קרניים המגוננים על הצב מפציעה.

הצבים חיים במחילות שחפרו באדמה אשר מגיעות לעומק של ארבעה מטרים ולאורך של 15 מטרים ומשמשות כאתר מקלט חשוב ללמעלה מ-360 מיני בעלי חיים שונים החיים בסביבת הצב. הצב מתחפר כדי להימלט ממזג האוויר השרבי ומשרפות הפורצות בפלורידה. הצבים הם אוכלי צמחים כמעט לגמרי וניזונים גם מעלים קשים כמו דקלים אך אוכלים גם נבלות וצואה. מים הם שותים רק לעיתים רחוקות.

הצבים מצויים בסכנת הכחדה עקב הפגיעה באזורי החיות שלהם בפלורידה וכן עקב ריבוי טורפים טבעיים לביצים ולצאצאים הכוללים שועלים, קויוטים, עופות דורסים, בואש מפוספס, ארמדיל טאטו, נחשים ואליגטור אמריקני. גם נמלי אש טורפים ביצים וצעירים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פרנסואה מארי דודין
קטגוריה:צבים יבשתיים
קטגוריה:בעלי חיים שתוארו ב-1802
קטגוריה:ארצות הברית: זוחלים
צב סגיר מצוי

**צב סגיר מצוי** (שם מדעי: *Terrapene carolina*) הוא מין של צב קטן מהסוג צב סגיר החי בדרומה של אמריקה הצפונית בדרום ארצות הברית וצפון מקסיקו. זהו זוחל לאומי של 4 ממדינות ארצות הברית.

אורכו של הצב הסגיר  והוא בעל קופסת שריון עבה בעל צירים המקיפה אותו מכל אבריו, כולל מלמטה, ועוזרת לו להתגונן מאויביו וכן הצב דומה מאוד לצבי יבשה אך לא קרוב אליהם. לצב מקור דמוי-שן גדולה המעוקלת מטה והוא בעל עיניים צהובות גדולות מוקפות טבעות. צבע הצב צהוב עד ירקרק וצבע השריון חום-כתום ולפעמים כהה יותר.

הצב מצוי ביערות נשירים, ערבות לחות וביצות והצב מצטיין בשחייה, אך בניגוד לרוב צבי הביצות הוא מעדיף לחיות על היבשה. מזונו כולל צמחים ובעלי חיים כמו שבלולים, תולעים, חרקי מים ואף נבלות.

הצב מצוי בסכנה בטבע עקב פיתוח ופגיעה בבית גידולו ועקב בניית כבישים מהירים, בהם צבים רבים נדרסים. כיום הוא מין מוגן בארצות הברית ומקסיקו.

### תת-מינים
*צב סגיר מזרחי (Terrapene carolina carolina)
*Terrapene carolina bauri
*Terrapene carolina major
*Terrapene carolina triunguis
*Terrapene carolina mexicana
*Terrapene carolina yucatana

## קישורים חיצוניים

ימין|ממוזער|צבה סגירה מטילה ביצה

## הערות שוליים

קטגוריה:טקסונים שתוארו בידי קארולוס לינאוס
קטגוריה:צבים ביצתיים
קטגוריה:ארצות הברית: זוחלים
קטגוריה:בעלי חיים שתוארו ב-1758
פתן חום

**פתן חום** (שם מדעי: *Pseudonaja*) הוא סוג של נחש ארסי ממשפחת הפתניים הנפוץ ברחבי אוסטרליה. זהו נחש קטלני ביותר והוא קרוב לסוג פתן אפעי (*Pseudechis*).

פתן חום מגיע לאורך של עד 2.2 מטר והוא בעל דפוסי צבע חומים, אך חלק גם כתומים ובהירים. הוא מתחבא רוב היום בין סלעים וגזעים ופעיל רק בלילה הקריר יותר. הנחש מותאם גם לסביבה יבשה כמו מדבר וערבה צחיחה.

נחשים אלה הורגים הרבה אנשים כל שנה באוסטרליה. עם זאת הארס מיועד עבור טרפם הכולל יונקים קטנים שונים, לטאות, נחשים אחרים ודו-חיים.

## מיון
סוג זה כולל, נכון למאי 2025, 9 מינים.
* תת-משפחה פתני ים (Hydrophiinae)
** סוג **פתן חום** (*Pseudonaja*)
*** מין פתן חום דוגיטי (*Pseudonaja affinis*)
*** מין *Pseudonaja aspidorhyncha*
*** מין *Pseudonaja guttata*
*** מין *Pseudonaja inframacula*
*** מין *Pseudonaja ingrami*
*** מין *Pseudonaja mengdeni*
*** מין *Pseudonaja modesta*
*** מין פתן חום מערבי (*Pseudonaja nuchalis*)
*** מין פתן חום מזרחי (*Pseudonaja textilis*)

## קישורים חיצוניים

## הערות שוליים

קטגוריה:בעלי חיים שתוארו ב-1858
קטגוריה:פתניים
קטגוריה:טקסונים שתוארו בידי אלברט גינטר
למברטה 48

**למברטה 48** (באיטלקית: **Lambretta 48**) הוא סוג של אופנוע קל המכונה "טוסטוס" ממשפחת "אופניים עם מנוע עזר" (טוסטוס), מתוצרת יצרנית הקטנועים האיטלקית **[[למברטה|Innocenti Lambretta]]** (בשפה עממית: **Lambretta**) אשר יוצר בין השנים 1954–1961
לראשונה הוצגה ה"למברטה 48" בתערוכת הרכב במילאנו בשנת 1954. החלקים העיקרים שהרכיבו את ה"למברטה 48" נבנו ממתכת, פלסטיק וגומי.

סך הכול יוצרו 63,223 יחידות.

עד שנת 1959 שווקה ה-"למברטה 48" בבריטניה, אבל משנת 1959, הופסק השיווק בבריטניה בעקבות כך שיצרנית האופנועים הגרמנית "NSU Quickly" הייתה הפופולרית ביותר בבריטניה בשיווק אופנועים קלים.

בהודו יוצרה ה-"למברטה 48" תחת השם "API Lambretta", באמצעות חברת אינוצ'נטי האיטלקית.

## "למברטה 48"
* מושב נהג בלבד
* מסגרת מתכת - אלומיניום יצוק 1,187 מ"מ
* קוטר קדח/מהלך בוכנה: 40/38 מ"מ
* דלק: תערובת בנזין - שמן 5%
* מכל דלק: 2.7 ליטר
* התנעה: באמצעות הדוושות
* בלמים: קדמי ואחורי - תוף
* מתלים: קדמי: מוטות מרכזיים עם גלגל דחוס / אחורי: נדנדה עם שני בולמי זעזועים
* צמיגים: 2x22 תוצרת פירלי או "CEAT (company)" 
* מאייד מסוג "T5/11S" מתוצרת "Dell'Orto" 
* "למברטה 48" כונתה ב-איטליה: "Lambrettino del prete" (תרגום מאיטלקית: למברטה של הכומר)
* מחיר היחידה בתקופת הייצור עמד על 76,000 לירה איטלקית
* דגם של "למברטה 48" הופיע בשנת 1961 בסרט האיטלקי "Una vita difficile"

## סדרות "למברטה 48"
* סדרה ראשונה - יוצרה בשנת 1955
* סדרה שנייה - יוצרה בין השנים 1955–1958
* סדרה שלישית - יוצרה בין השנים 1958–1961 (יצור הדגם הסתיים במרץ 1961)

## תמונות

קובץ:Innocenti Lambretta 48.jpg | "למברטה 48"
קובץ: Lambretta 48.jpg | "למברטה 48"
קובץ:Lambretta - 40 - 1957 - 48 cc - 1 cyl - WBM 4576 - Kolkata 2015-01-11 3660.JPG | "למברטה 48"
קובץ:Lambretta - 40 - 1957 - 48 cc - 1 cyl - WBM 4576 - Kolkata 2014-01-19 5816.JPG | "למברטה 48"



קובץ:Engine - Lambretta - 40 - 1957 - 48 cc - 1 cyl - WBM 4576 - Kolkata 2014-01-19 5817.JPG | מנוע 1 צילינדרים, 48 סמ"ק - "למברטה 48", שנת 1957
קובץ:Engine - Lambretta - 40 - 1957 - 48 cc - 1 cyl - WBM 4576 - Kolkata 2014-01-19 5815.JPG | מנוע 1 צילינדרים, 48 סמ"ק - "למברטה 48", שנת 1957


## ראו גם
* אופנוע
* אינוצ'נטי למברו 550
* למברטה GP/DL
* למברטה לי ספציאל

## קישורים חיצוניים

* 

## הערות שוליים

קטגוריה:טוסטוסים
קטגוריה:כלי רכב שהושקו ב-1954
קטגוריה:כלי רכב איטלקיים
48
אלפא רומיאו רומיאו

**אלפא רומיאו רומיאו** (באיטלקית: **Alfa Romeo Romeo**) היא מכונית מסחרית מתוצרת יצרנית הרכב האיטלקית **[[אלפא רומיאו]]**, אשר יוצרה במספר תצורות בין השנים 1954–1983.

## תצורות דגמי "אלפא רומיאו רומיאו"
* מסחרית
* טנדר
* מיניבוס
* אמבולנס
* משאית קלה

## דורות "אלפא רומיאו רומיאו"
* דור ראשון - יוצר בין השנים 1954-1956
* דור שני (Alfa Romeo Romeo 2) - יוצר בין השנים 1954-1967, יוצרו כ-23,000 יחידות
* דור שלישי (Alfa Romeo Romeo 3) - יוצר בשנת 1966
* דור רביעי - יוצר בין השנים 1967-1983 (דגמי "Alfa Romeo F11/F12/A11/A12", יוצרו 17,899 יחידות)

## גלריה

קובץ:Romeo2.jpg | מיניבוס "אלפא רומיאו רומיאו" - דור שני
קובץ:MHV Alfa-Romeo Romeo 2 03.jpg | מיניבוס "אלפא רומיאו רומיאו" - דור שני
קובץ:MHV Alfa-Romeo Romeo 2 01.jpg | מיניבוס "אלפא רומיאו רומיאו"
קובץ:Paris - Bonhams 2016 - Alfa Romeo Autotutto Romeo 2 minibus - 1961 - 003.jpg | "אלפא רומיאו רומיאו" - דור שלישי, שנת 1961
קובץ:Paris - Bonhams 2016 - Alfa Romeo Autotutto Romeo 2 minibus - 1961 - 002.jpg | "אלפא רומיאו רומיאו" - דור שלישי, שנת 1961
קובץ:AlfaRomeo2 LKW 1.jpg | "אלפא רומיאו רומיאו" - משאית מנוף
קובץ:Alfa Romeo Romeo 2-1961 (10610776805).jpg | "אלפא רומיאו רומיאו" - דור שלישי, שנת 1961, משאית גרר
קובץ:Paolo Monti - Servizio fotografico (Arese, 1965) - BEIC 6356002.jpg | "אלפא רומיאו רומיאו" - מסחרית (מימין), אלפא רומיאו ג'וליה (משמאל)
קובץ:Alfa Romeo Romeo 2 interior.jpg | "אלפא רומיאו רומיאו" - דור שני, אמבולנס, מבט לתא הנהג
קובץ:Alfa Romeo Autotutto F12.jpg | "אלפא רומיאו רומיאו" - דור רביעי, מודל "F12" - אמבולנס


## ראו גם
* אלפא רומיאו

## קישורים חיצוניים

* 

## הערות שוליים

קטגוריה:מכוניות מסחריות
קטגוריה:טנדרים
קטגוריה:מיניבוסים
רומיאו
קטגוריה:כלי רכב איטלקיים
קטגוריה:כלי רכב שהושקו ב-1954
דיסקוגרפיה של אבבא

הדיסקוגרפיה של להקת הפופ השוודית ABBA כוללת שמונה אלבומי אולפן, שני אלבומי הופעה, שבעה אלבומי אוסף, שלושה מארזים, ארבעה אלבומי וידאו, שבעים ושלושה סינגלים, ושלושים ושלושה קליפים. רשימה זו אינה כוללת חומר סולו של חברי הלהקה.

הלהיטים הגדולים ביותר של ABBA ברחבי עולם מרשימת הסינגלים שלה הם "Dancing Queen" ו"Fernando", ו-*Arrival* הוא אלבום האולפן הנמכר ביותר שלה.

אלבום האוסף *Gold: Greatest Hits* (1992), הפך לאחד האלבומים הפופולריים ביותר בעולם, עם מכירות של מעל 28 מיליון עותקים.

האלבום החדש, Voyage, צפוי לצאת ב-5 בנובמבר 2021.

חברי ABBA היו אנייטה פלטסקוג, אנני-פריד לינגסטד (הידועה בשם "פרידה"), בני אנדרסון וביורן אולבאוס.

## אלבומים
### אלבומי אולפן

### אלבומי אוסף

### אוספים אחרים

### אלבומי הופעה

### מארזים

## סינגלים

* הקרדיטים לסינגל "Ring Ring" במקור נרשמו ל"ביורן & בני, אנייטה & פרידה" בהולנד. בבריטניה, אוסטרליה וניו זילנד, השיר שנרשם במצעדים היה רמיקס משנת 1976 (שיצע בעקבות הצלחת השיר "Waterloo" באירוויזיון), ולא הגרסה המקורית משנת 1973.
* "Eagle" (גרסה מקוצרת) יצא בתור A-side כפול ברוב השווקים, יחד עם "Thank You for the Music" ב-1978.
* "Voulez-Vous" יצא בתור A-side כפול בבריטניה ואירלנד עם "Angeleyes". בקנדה וארצות הברית, "Voulez-Vous" ו-"Angeleyes" יצאו באותו סינגל, אך נרשמו כל אחד בנפרד במצעדים.

## וידאוגרפיה
### אלבומי וידאו

### קליפים

## אלבומים בשפות שאינן אנגלית
### אוספים

### סינגלים

## קישורים חיצוניים
* ABBASite.com — האתר הרשמי של ABBA
* דיסקורפיה של ABBA באתר Discogs
* מכירות אלבומים

## הערות שוליים

קטגוריה:אבבא
אבבא
*
Bones (שיר של Equinox)

**Bones** (בעברית: **עצמות**) הוא השיר שבוצע על ידי הלהקה הבולגרית Equinox  אשר ייצג את בולגריה באירוויזיון 2018.

## אירוויזיון 2018
ב-12 במרץ 2018 נודע כי הלהקה הבולגרית Equinox  תייצג את בולגריה באירוויזיון 2018, מאוחר יותר שם השיר נחשף לראשונה. השיר יצג את בולגריה באירוויזיון 2018, בסיום חצי הגמר הראשון אשר התקיים ב-8 במאי 2018 נודע כי הוא אחד מעשרת השירים שעולים לגמר, בסיום הגמר אשר התקיים ב-12 במאי 2018 נודע בסיום ההצבעות כי סיים במקום 14 בלבד אך לא הצליח להגיע לטופ 10 לעומת ב-2016 ו-ב2017 שכן הצליחו. בסיום התחרות נודע כי בחצי הגמר סיים במקום השביעי עם 177 נקודות, 107 של השופטים ו-70 של הקהל, בגמר קיבל עם 166 נקודות, 100 של השופטים ו-66 של הקהל.

## סדר השמעות
1.Bones (גרסת קריוקי)

2.Bones (גרסת סטודיו)

3.Bones (גרסה אינסטרומנטלית)

## קישורים חיצוניים

קטגוריה:שירי אירוויזיון 2018
קטגוריה:שירי בולגריה באירוויזיון
קטגוריה:שירים באנגלית
אריק ונדט (קצין)

**אריק פ. ונדט** (באנגלית: **Eric P. Wendt**) הוא קצין בדימוס בדרגת לוטננט גנרל בצבא ארצות הברית. בתפקידו האחרון שירת כמפקד מפקדת המבצעים המיוחדים של נאט"ו.

## ביוגרפיה
ונדט התגייס לצבא ארצות הברית ב-1986. לאחר חמש שנים בהן שירת כקצין חיל הרגלים הצטרף ב-1991 לכוחות המיוחדים ומילא במשך 21 שנים שרשרת תפקידי פיקוד, ממפקד צוות ועד מפקד זירה. שירת כמפקד צוות, מפקד פלוגה ומפקד גדוד בקבוצת המבצעים המיוחדים הראשונה, ופיקד על הקבוצה בשנים 2006 עד 2008. בין השאר שירת באינדונזיה, השתתף במבצע חירות מתמשכת בפיליפינים, במלחמת עיראק ובמלחמת אפגניסטן.

ב-2008 עבר לשרת בגיס הרב-לאומי בעיראק. בשנים 2009–2011 שירת במחלקת ההגנה, תחילה כאחראי על מדיניות המבצעים המיוחדים ולאחר מכן עוזרו הצבאי של מזכיר ההגנה של ארצות הברית. בתפקידו הבא שירת באפגניסטן כסגן מפקד אזור צפון בכוח הסיוע הביטחוני הבינלאומי. ביוני 2012 מונה למפקד זירת המבצעים המיוחדים בפיקוד כוחות ארצות הברית בקוריאה. במאי 2014 מונה למפקד מרכז קנדי להכשרת כוחות מיוחדים ושירת בתפקיד במשך שנה. לאחר מכן שימש ראש מטה פיקוד האוקיינוס השקט.

בנובמבר 2017 מונה למתאם הביטחוני בין ישראל לרשות הפלסטינית. בנובמבר 2019 מונה למפקד מפקדת המבצעים המיוחדים של נאט"ו. הוא שירת בתפקיד עד ינואר 2021.

לאחר שחרורו מכהן כמרצה בבית הספר של הצי ללימודים מתקדמים.

ונדט נשוי ואב לשניים. הוא בוגר תואר ראשון במשפטים ומדעי החברה מאוניברסיטת קליפורניה בסנטה ברברה, בעל תואר שני בלימודי ביטחון מבית הספר של הצי ללימודים מתקדמים (1995). מלבד אנגלית הוא דובר ערבית וקוריאנית.

## קישורים חיצוניים

*אריק ונדט באתר מחלקת המדינה של ארצות הברית
*אריק ונדט באתר נאט"ו
## הערות שוליים

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי מדליית השירות המצוין של מחלקת ההגנה
קטגוריה:המתאמים הביטחוניים בין ישראל לרשות הפלסטינית
קטגוריה:אנשי הכוחות המזוינים של ארצות הברית במלחמת אפגניסטן
אלפא 15 HP

**אלפא 15 HP** (באיטלקית: **Alfa 15 HP**) היא מכונית משפחתית בסגנון מכונית עידן פליז בתצורת טורפדו - קבריולה, אשר יוצרה על ידי חברת אלפא רומאו האיטלקית (בשנת 1911 חברת "אלפא רומיאו" הייתה קרויה "A.L.F.A.") אשר יוצרה בין השנים 1911–1913.

סך הכול יוצרו 100 יחידות.

## "אלפא 15 HP"
* דגם פתוח לחלוטין
* 4 מושבים נפרדים
* 4 גלגלים סימטריים
* מערכת היגוי - מימין
* הצתה -מגנטו
* מנוע בנזין
* מנוע קדמי - אנכי אורכי, בלוק ראשי קבוע ברזל יצוק
* מנוע הנעה אחורית
* מאייד יחיד
* בלמים: קדמיים - בלמי תוף מכניים, אחוריים - אין
* מיתלים - חזית: סרן קשיח, קפיץ עלים אליפטיים חצי-אליפטיים. אחורי: קפיץ עלים רבעוניים וחצי אליפטיים
* 2 גלגלים רזרביים - מאחור
* מחיר היחידה באיטליה (1911-1913) עמד על 9,500 לירה איטלקית

## גלריה

קובץ:Alfa-15HP-2.jpg | "אלפא 15 HP" 
קובץ:Alfa-15HP-3.jpg | "אלפא 15 HP" - מבט לתא הנהג 
קובץ:Alfa 15 HP.jpg | "אלפא 15 HP" 
קובץ:ALFA-15-HP.jpg | "אלפא 15 HP" 


## ראו גם
* אלפא רומיאו
## קישורים חיצוניים

* 

## הערות שוליים

קטגוריה:מכוניות קבריולה
15 HP
קטגוריה:דגמי מכוניות שהושקו ב-1911
קטגוריה:כלי רכב איטלקיים